**Informacija asmenims, norintiems gauti techninės pagalbos priemones**

**Kas turi teisę įsigyti nuolat ar laikinai naudoti techninės pagalbos priemones (toliau – TPP).**

Teisę įsigyti nuolat ar laikinai naudoti techninės pagalbos priemones (TPP) arba gauti jų įsigijimo išlaidų kompensacijas turi šie Lietuvos Respublikos piliečiai, taip pat Lietuvos Respublikoje nuolat gyvenantys kitų valstybių piliečiai ir asmenys be pilietybės, nustatyta tvarka deklaravę gyvenamąją vietą Lietuvos Respublikoje, kuriems nustatyti specialieji poreikiai nuolat ar laikinai naudoti techninės pagalbos priemones:

* asmenys iki 18 metų, kuriems nustatytas neįgalumo lygis;
* asmenys iki 18 metų, turintys judesio raidos sutrikimų (kol jiems neįgalumas dar nenustatytas);
* asmenys per 18 metų, kuriems nustatytas darbingumo lygis;
* asmenys, sukakę senatvės pensijos amžių;
* asmenys po ūmių traumų, sužeidimų ar ligų ir turintys akivaizdžių neįgalumo požymių, kurie laikui bėgant nepasikeis (kol jiems neįgalumas ar darbingumo lygis dar nenustatytas).

Klaipėdos rajone deklaravusiems gyvenamąją vietą asmenims techninės pagalbos priemonės laikinai naudoti išduodamos Klaipėdos rajono paramos šeimai centre, Klaipėdos rajono savivaldybės tarybos nustatyta tvarka.

**Kreipimosi tvarka:**

Asmuo (jo tėvai (įtėviai), sutuoktinis, pilnamečiai vaikai, globėjai (rūpintojai) arba jo įgaliotas atstovas, arba asmeniui atstovaujantis gyvenamosios vietos savivaldybės socialinis darbuotojas, arba asmeniui atstovaujantis neįgaliųjų asociacijos atstovas, pageidaujantis įsigyti judėjimo techninės pagalbos priemonę, kreipiasi į Klaipėdos rajono paramos šeimai centrą ir pateikia nurodytus reikiamų dokumentų originalus (dokumentus priėmęs asmuo privalo padaryti ir patvirtinti šių dokumentų, išskyrus asmens tapatybės dokumentus, kopijas):

* asmens arba vieno iš tėvų (įtėvių, globėjų, rūpintojų) asmens tapatybę patvirtinantį dokumentą;
* dokumentus apie asmens deklaruotą gyvenamąją vietą arba pažymą, patvirtinančią, kad asmuo yra įtrauktas į gyvenamosios vietos neturinčių asmenų apskaitą, jeigu šių duomenų nėra Lietuvos Respublikos gyventojų registre;
* socialinės apsaugos ir darbo ministro patvirtintos formos prašymą (pildoma vietoje);
* išrašą iš medicinos dokumentų (forma Nr. 027/a) (išrašo galiojimo laikas – 12 mėnesių nuo jo išrašymo dienos), kurį išrašo  asmens sveikatos priežiūros įstaigos fizinės medicinos ir reabilitacijos gydytojai, arba asmens sveikatos priežiūros įstaigų šeimos gydytojai ar kiti atitinkamos srities gydytojai specialistai;
* neįgaliojo pažymėjimą, invalido pažymėjimą ir (ar) specialiojo nuolatinės slaugos poreikio nustatymo pažymą ar dokumentą, kuriame nurodyta, kad asmeniui nustatyta visiška negalia

Išrašo iš medicinos dokumentų (forma Nr. 027 / a) asmeniui pateikti nereikia, jei jis, pasibaigus judėjimo techninės pagalbos priemonės naudojimo laikui, kreipiasi į savivaldybės įstaigą ar Centro teritorinį padalinį dėl tos pačios judėjimo techninės pagalbos priemonės įsigijimo

**Aprūpinimo tvarka**

Klaipėdos rajono paramos šeimai centro specialistai patikrina asmens pateiktus dokumentus, prireikus patikrina asmens prašyme nurodytų teiginių pagrįstumą ir priima sprendimą dėl techninės pagalbos priemonės skyrimo. Vadovaudamiesi aprūpinimo tvarka nurodytais prioritetais, Klaipėdos rajono paramos šeimai centro specialistai pagal kiekvieną techninės pagalbos priemonės rūšį sudaro asmenų, pageidaujančių gauti judėjimo techninės pagalbos priemones, eiles.

Asmenys aprūpinami turimomis judėjimo techninės pagalbos priemonėmis, atitinkančiomis jų fizinius ir medicininius poreikius, eilės tvarka.

Asmeniui, pageidaujančiam įsigyti judėjimo techninės pagalbos priemonę, pirmiausiai skiriama atnaujinta techninės pagalbos priemonė.

Asmuo, nepagrįstai atsisakęs įsigyti siūlomą atnaujintą priemonę, kuri yra techniškai tvarkinga bei atitinka jo fizinius, socialinius bei medicininius poreikius, įrašomas į asmenų, pageidaujančių įsigyti šią priemonę, eilės pabaigą.

Judėjimo techninės pagalbos priemones asmenys privalo pasiimti patys iš Klaipėdos rajono paramos šeimai centro ne vėliau kaip per 30 dienų nuo informavimo, kad priemonė yra gauta, dienos. Neatsiėmus pageidaujamos judėjimo techninės pagalbos priemonės per nustatytą laiką, ji išduodama kitam asmeniui.

Asmeniui mirus, jo šeimos nariai, globėjai ar rūpintojai privalo per 30 dienų grąžinti asmens turėtą judėjimo techninės pagalbos priemonę įstaigai, išdavusiai šią priemonę.

Asmuo įgyja teisę pakartotinai įsigyti judėjimo techninės pagalbos priemonę tik pasibaigus anksčiau gautos techninės pagalbos priemonės naudojimo terminui, nurodytam sprendime išduoti techninės pagalbos priemonę, ir ją grąžinęs įstaigai, išdavusiai šią priemonę. Negrąžinus turimos techninės pagalbos priemonės, kita neišduodama.

**Paslauga teikiama neatlygintinai.**

Asmuo sumoka vienkartinę įmoką įsigydamas:

* Rankomis reguliuojama lova: už naują – 43 EUR, už pakartotinai išduodamą – 20 EUR;
* Automatiškai reguliuojama lova: už naują – 72 EUR, už pakartotinai išduodamą – 35 EUR;
* Naktipuodžio kėdutė: už naują – 6 EUR, už pakartotinai išduodamą – 3 EUR;
* Vaikštynė su staliuku: už naują – 9 EUR, už pakartotinai išduodamą – 5 EUR.

**Parengta vadovaujantis LR Socialinės apsaugos ir darbo ministro 2006-12-19 įsakymu Nr. A1-338 „Dėl neįgaliųjų aprūpinimo technikės pagalbos priemonėmis ir šių priemonių įsigijimo išlaidų kompensavimo tvarko aprašo patvirtinimo“.**

Informaciją parengė:

Vyriausioji socialinė darbuotoja Jolanta Poškaitė

 8 46 471950